**REGULAMENT DE ORGANIZARE ŞI DESFĂŞURARE**

**A CONCURSULUI DE COMUNICĂRI ŞTIINŢIFICE ALE ELEVILOR**

**DIN ÎNVĂŢĂMÂNTUL GIMNAZIAL ȘI LICEAL FILIERA TECHNOLOGICĂ ȘI ȘCOALA PROFESIONALĂ LA DISCIPLINA BIOLOGIE,**

valabil în anul școlar 2019-2020

Sesiunea de comunicări ştiinţifice ale elevilor din învăţământul gimnazial, liceal – filiera technologică și școală profesională la disciplina biologie, reprezintă o nouă modalitate de evaluare a competenţelor, a capacităţilor şi a abilităţilor elevilor de a realiza forme complementare de învăţare, obiectivele fiind educarea aptitudinilor de comunicare şi dialog, dezvoltarea gândirii selective, cultivarea interesului pentru cercetare în domeniul biologiei şi dezvoltarea spiritului de competiţie şi fair-play.

Ca formă de manifestare a creativităţii elevilor, această activitate se concretizează prin realizarea de proiecte de cercetare elaborate pe baza unei teme, a unei informări bibliografice şi a activităţilor experimentale, care pot fi apreciate drept comunicări ştiinţifice.

**IMPORTANT: Fiecare lucrare trebuie să se bazeze cercetare, observare proprie, prezentările trebuie să conțină și fotografii proprii. Lucrările realizate exclusiv prin studierea unei bibliografii vor fi depunctate la criteriile referitoare la creativitate și metode de cercetare.**

Tematica pentru sesiunea de comunicări pentru anul școlar 2019-2020 este următoare:

* Pentru elevi din gimnaziu – clasele V-VI „Viețiutoare din casa mea”
* Pentru elevi din gimnaziu – clasele VII-VIII „Păsări sălbatice din jurul nostru”
* Pentru liceu – filiera tehnologică (clasele IX-XII) „Păsări sălbatice din jurul nostru”
* Pentru Școala profesională „Păsări sălbatice din jurul nostru”

Realizarea atât a proiectului comunicării, a bibliografiei, cât şi a investigaţiei ştiinţifice se fac sub îndrumarea profesorului de biologie coordonator.

 Participarea este deschisă oricărui elev de gimnaziu, respectiv clasele (V-VIII), precum și liceu – filiera tehnologică (clasele IX-XII) și școală profesională. Lucrările pot fi elaborate individual sau de o echipă de autori de max. 2 persoane. La etapa județeană, din fiecare unitate de învățământ, la fiecare nivel, pot participa max. 8 echipe . Selecția echipelor la nivel de școală se va realiza, de regulă, în perioada 15 octombrie-15 februarie de o comisie alcătuită din membrii catedrei de științe ale naturii.

Rezumatul lucrărilor de max. 1 pagină va fi transmis în format electronic inspectorului de specialitate sau profesorului desemnat pentru organizarea concursului la nivel județean până la data de **20 aprilie 2020**. Rezumatul va conține date concrete referitoare la scopul cercetării, metodele folosite și rezultate obținute etc. Comisia sesiunii de comunicări științifice se întruneşte cu două zile înaintea concursului, pentru a studia lucrările candidaţilor.

Etapa județeană se desfăşoară, de regulă, în perioada martie-aprilie a anului şcolar în curs. Se desfășoară pe trei secțiuni:

* 1. Secțiunea Gimnaziu, respectiv clasele (V-VIII);
	2. Secțiunea liceu – filiera tehnologică (clasele IX-XII/XIII);
	3. Secțiunea Școala profesională.

În anul școlar 2019-2020 etapa județeană va avea loc în data de **27 aprilie 2020 de la orele 10.00**  (conform calendarului Săptămânii ”Școala Altfel” din Șc. Gimn. Varadi Jozsef din Sf. Gheorghe).

Susținerea temei se face timp de 5-7 minute, după care participantul are la dispoziţie 5 minute pentru discuții sau demonstraţie practică a anumitor aspecte ale temei alese. Prezentarea lucrării poate fi însoţită de imagini video,prezentări PPT, diapozitive, planşe, demonstraţii practice etc. fond audio şi orice alt suport care poate contribui la creşterea calităţii prezentării.

Evaluarea și ierarhizarea lucrărilor se realizează de Comisia sesiunii de comunicări științifice numită prin decizia Inspectorului Școlar Județean și va avea următoarea componență: Președinte: Inspectorul Școlar Județean Adjunct, președinte executive: inspectorul de specialitate sau un professor de biologie/ metodist, 2-6 membrii. Aprecierea comunicărilor va fi făcută cu puncte de la 0 la 100, pe baza unei grile de evaluare care va avea ca indicatori:

* + rigoarea ştiinţifică a conţinutului (20p.);
	+ modul de redactare - originalitate în alegerea temei, structurarea logică a conţinuturilor, interpretarea structurilor, fenomenelor şi bibliografie minimală, respectarea condițiilor standard de tehnoredactare (10p.);
	+ expunere şi argumentare - limbaj de specialitate, capacitate de sinteză, de analiză, abilitate în citirea, interpretarea şi integrarea datelor, argumentare, expresivitatea prezentării şi capacitatea de a susţine o dezbatere etc.(10p.);
	+ consistenţa suportului de susţinere a comunicării (10p.);
	+ metodele de cercetare folosite şi abilităţile formate (20p.);
	+ creativitate (20p.);
	+ limita de timp în prezentare (10p.).

Se acordă premii şi menţiuni în conformitate cu Metodologia-cadru de organizare şi desfăşurare a competiţiilor şcolare, aprobată cu O.M. Nr. 4203/30.07.2018, respective: premiul I, II III și mențiuni (15 % din numărul participanților) la fiecare secțiune. Comisia Județeană poate acorda și premii speciale evidenţiindu-se un aspect sau altul al comunicării respective.

La acest concurs nu se admit contestaţii.

Graficul și locul de desfășurare a sesiunii de comunicări ştiinţifice ale elevilor din învăţământul gimnazial, profesional și învățământul liceal tehnic la disciplina biologie sunt prezentate Calendarul Activităților Educative Județene, publicat anual.

Metodologie elaborată de: prof. : Szerző Teréz

 prof. Végh Éva

 prof. Nagy Mónika

 prof. Bartók Enikő Anna